## Návšteva Súdneho dvora EÚ v Luxemburgu

**Ústav európskeho práva a oddelenie medzinárodného práva
Právnickej fakulty UPJŠ v Košiciach**

pripravuje

**návštevu študentov Právnickej fakulty UPJŠ v Košiciach
na Súdnom dvore Európskej únie**

Ústav európskeho práva a oddelenie medzinárodného práva Právnickej fakulty UPJŠ v Košiciach organizuje pre študentov Právnickej fakulty UPJŠ v Košiciach návštevu Súdneho dvora Európskej únie, **ktorá sa uskutoční dňa 12.2.2015 v Luxemburgu** a je určená študentom všetkých ročníkov Právnickej fakulty UPJŠ v Košiciach, vrátane doktorandov.

Súčasťou pripravovanej návštevy Súdneho dvora je bohatý odborný program, pozostávajúci predovšetkým zo všeobecnej prezentačnej prednášky o fungovaní a činnosti Súdneho dvora, účasti na ústnom pojednávaní pred Súdnym dvorom podľa rozvrhu pojednávaní, návštevy knižnice Súdneho dvora a ďalších plánovaných aktivít.

Ústav európskeho práva a oddelenie medzinárodného práva Právnickej fakulty UPJŠ v Košiciach preto vyzýva študentov všetkých ročníkov Právnickej fakulty UPJŠ v Košiciach, aby v prípade záujmu o účasť na návšteve Súdneho dvora zaslali svoju prihlášku bez zbytočného odkladu, **najneskôr do 15.12.2014 do 12.00 hod.**, na adresu jozef.kubala@student.upjs.sk. Spomedzi prihlásených uchádzačov budú vybratí pätnásti uchádzači, ktorí sa návštevy Súdneho dvora zúčastnia.

Všetky náklady spojené s účasťou na pripravovanej návšteve na Súdnom dvore (cesta, ubytovanie, strava a pod.) si hradia vybratí uchádzači sami.

V Košiciach, 1. December 2014
Ústav európskeho práva a oddelenie medzinárodného práva
Právnickej fakulty UPJŠ v Košiciach